
讜讗诐 诪诇拽讜转 讛谉 讘诪拽讜诐 诪讬转讛, 诇诪讞讬讬讛 [砖讬讻讜讛讜] 注砖专讬诐 讜讞讚讗 [讜讗讞转] 诪讻讜转, 砖讛专讬 讗诪讚讜讛讜 砖讬讻讜诇 诇讛讞讝讬拽 诪注诪讚 讘注砖专讬诐, 讜讻讬 诪讬讬转 讘讛讱 讞讚讗 [讜讻讗砖专 讬诪讜转 讘讝讜 讛讗讞转 讛讬转讬专讛] 鈥� 诇讬诪讜转 [砖讬诪讜转], 讚讛讗 讻讬 诪讞讬转, 讗讙讘讗 讚讞讬讬讗 拽讗 诪讞讬转 [砖讛专讬 讻讗砖专 诪讻讛 讗转讛, 注诇 讙讘讜 砖诇 讗讚诐 讞讬 讗转讛 诪讻讛] 讜诇讗 讬诪讜转 讗诇讗 讘诪讻讛 讛注砖专讬诐 讜讗讞转! 讗诪专 诇讬讛 [诇讜] 专讘 讗砖讬: 讗诪专 拽专讗 [讛讻转讜讘] 砖诐: "讜谞拽诇讛 讗讞讬讱 诇注讬谞讬讱", 讜讻讜讜谞转讜 讙诐 讗讞专 砖诇拽讛 "讗讞讬讱" 讘注讬谞讗 [爪专讬讻讬诐 讗谞讜], 砖讗驻砖专 诇讜诪专 砖讬讛讗 谞拽诇讛 注诇 讬讚讬 讛诪诇拽讜转 讜诇讬讻讗 [讜讗讬谉 讻讗谉] 讗诐 诪转 诪转讜讱 诪诇拽讜转.


讗 讘诪砖谞讛 砖谞讬谞讜 讻讬 注讬讘讜专 讛讞讚砖 讘砖诇砖讛. 讜诪讚讬讬拽讬诐 讘诇砖讜谉: "讞讬砖讜讘 讛讞讜讚砖 "讗诐 专讗讜讬 诇注讘专讜 诇讗 拽转谞讬 [砖谞讛], "拽讬讚讜砖 讛讞讜讚砖 ", 讻诇讜诪专, 拽讘讬注转 讜讛讻专讝转 讘讬转 讛讚讬谉 砖讛讬讜诐 专讗砖 讞讜讚砖 讙诐 讻谉 诇讗 拽转谞讬 [砖谞讛], 讗诇讗 砖谞讛 "注讬讘讜专 讛讞讜讚砖 ". 讜讚讬讜拽 讛诇砖讜谉 "注讬讘讜专 讛讞讜讚砖" 讛讜讗 讻讗砖专 诪讜住讬驻讬诐 诇讞讜讚砖 (砖住转诪讜 注砖专讬诐 讜转砖注讛 讬讜诐) 注讜讚 讬讜诐 讗讞讚, 讬讜诐 讛砖诇讜砖讬诐. 讜讬砖 诇砖讗讜诇: 诇砖诐 诪讛 讬砖 爪讜专讱 讘讘讬转 讚讬谉 诇爪讜专讱 讝讛? 砖诇讗 诇讬拽讚砖讗 [讬拽讚砖讜] 讗转 讛讞讜讚砖 讘讬讜诐 讛砖诇讜砖讬诐 诇讞讜讚砖 讛拽讜讚诐, 讜诪诪讬诇讗 诇注讘专 [讬转注讘专], 砖讛专讬 讗诐 诇讗 拽讬讚砖讜 讗转 专讗砖 讛讞讜讚砖 谞诪砖讱 讛讞讜讚砖 讛拽讜讚诐, 讜讬讛讗 专讗砖 讛讞讜讚砖 讘讬讜诐 砖诇讗讞专讬讜. 讘转砖讜讘讛 诇拽讜砖讬 讝讛 讛爪讬注讜 讗诪讜专讗讬诐 砖讜谞讬诐 讻诪讛 讗讜驻谞讬诐, 砖讬砖 讘讻讜诇诐 诪注讬谉 转讬拽讜谉 砖诇 讛住讙谞讜谉.


讗诪专 讗讘讬讬: 转谞讬 [砖谞讛] 砖诐 讘诇砖讜谉 讗讞专转 "拽讬讚讜砖 讛讞讚砖 讘砖诇讜砖讛 ", 砖讻讗砖专 拽讜讘注讬诐 讗转 讬讜诐 专讗砖 讛讞讜讚砖, 注讜砖讬诐 讝讗转 讘讘讬转 讚讬谉 砖诇 砖诇讜砖讛. 讜讗讻谉, 转谞讬讗 谞诪讬 讛讻讬 [砖谞讜讬讛 讘专讬讬转讗 讙诐 讻谉 讻讱]: 拽讬讚讜砖 讛讞讚砖 讜注讬讘讜专 讛砖谞讛 讘砖诇砖讛, 讗诇讜 讚讘专讬 专' 诪讗讬专. 讗诪专 专讘讗 注诇 转讬专讜抓 讝讛: 讜讛讗 [讜讛专讬] "注讬讘讜专 讛讞讜讚砖 "拽转谞讬 [砖谞讬谞讜] 讘诪砖谞转谞讜, 讜诇讗 拽讬讚讜砖? 讗诇讗 讗诪专 专讘讗: 讻讱 讬砖 诇转拽谉 讗转 住讙谞讜谉 讛诪砖谞讛 "拽讬讚讜砖 讘讬讜诐 注讬讘讜专", 讗诐 诪拽讚砖讬诐 讗转 讛讞讜讚砖 讘讬讜诐 砖讛讜讗 注砖讜讬 诇讛讬讜转 诪注讜讘专 讘讜, 讻诇讜诪专, 讘讬讜诐 砖诇讜砖讬诐 诇讞讜讚砖 讛拽讜讚诐, 注讜砖讬诐 拽讬讚讜砖 讝讛 讘砖诇砖讛, 讜讗讬诇讜 讘讬讜诐 砖讗讞专 讛注讬讘讜专 砖讜讘 诇讬讻讗 [讗讬谉] 拽讬讚讜砖, 砖讛讞讜讚砖 诪转拽讚砖 诪注爪诪讜,


讜诪谞讬 [讜讻砖讬讟转 诪讬 讛讬讗 诪砖谞转谞讜] 诇驻讬 讛住讘专 讝讛? 鈥� 讻砖讬讟转 专' 讗诇注讝专 讘谉 爪讚讜拽 讛讬讗. 讚转谞讬讗 [砖讻谉 砖谞讬谞讜 讘讘专讬讬转讗], 专' 讗诇注讝专 讘谉 爪讚讜拽 讗讜诪专: 讗诐 诇讗 谞专讗讛 讛讬专讞 讘讝诪谞讜, 讘讬讜诐 砖诇讜砖讬诐 诇讞讜讚砖 讛拽讜讚诐, 讗讬谉 诪拽讚砖讬谉 讗讜转讜 讘讬讜诐 砖诇讗讞专讬讜, 砖讻讘专 拽讬讚砖讜讛讜 讘砖诪讬诐 讜讗讬谞讜 爪专讬讱 拽讬讚讜砖 谞讜住祝.


专讘 谞讞诪谉 讗诪专 诇讛讬驻讱: 拽讬讚讜砖 讗讞专 注讬讘讜专 讛讜讗 砖爪专讬讱 砖诇砖讛 讚讬讬谞讬诐, 讜讗讬诇讜 讘讬讜诐 注讬讘讜专 讗诐 专讜爪讬诐 砖讬讛讗 讝讛 专讗砖 讞讜讚砖, 讗讬谉 爪讜专讱 讗讝 讘拽讘讬注讛 诪讬讜讞讚转, 讗诇讗 诪诪讬诇讗 讛讜讗 诪转拽讚砖 讜诇讬讻讗 [讗讬谉] 拽讬讚讜砖, 砖讝讛讜 讝诪谉 讛专讙讬诇 诇专讗砖 讛讞讜讚砖, 讜专拽 讻砖讬砖 砖讬谞讜讬 爪专讬讱 讚讬讜谉 讜讛讻专讝讛. 讜诪谞讬 [讜讻砖讬讟转 诪讬 讛讬讗 诪砖谞转谞讜] 诇驻讬 讛住讘专 讝讛? 鈥� 讻砖讬讟转 讛讞讻诐 驻诇讬诪讜 讛讬讗. 讚转谞讬讗 [砖讻谉 砖谞讬谞讜 讘讘专讬讬转讗], 驻诇讬诪讜 讗讜诪专: 讗诐 讛注讬讚讜 注讚讬诐 砖专讗讜 讗转 诪讜诇讚 讛讬专讞 讘讝诪谞讜, 讻诇讜诪专, 讘讬讜诐 砖诇讜砖讬诐 诇讞讜讚砖 讛拽讜讚诐 鈥� 讗讬谉 诪拽讚砖讬谉 讗讜转讜, 砖诇讗 讘讝诪谞讜 鈥� 诪拽讚砖讬谉 讗讜转讜 诪砖讜诐 砖注砖讜 砖讬谞讜讬.


专讘 讗砖讬 讗诪专: 诇注讜诇诐 "讞讬砖讜讘" 拽转谞讬 [砖谞讛], 讜讻讱 讬砖 诇讛讘讬谉: 讜诪讗讬 [讜诪讛 驻讬专讜砖讜] 砖诇 "注讬讘讜专 讛讞讜讚砖 "砖谞讗诪专 讘诪砖谞讛? 鈥� 讛讞讬砖讜讘 砖诇 注讬讘讜专 讛讞讜讚砖, 砖讬砖 讞讜讚砖讬诐 讘讛诐 讬砖 爪讜专讱 讘讞讬砖讜讘 诪讬讜讞讚 讛讗诐 专讗讜讬 诇拽讘讜注 讗转 专讗砖 讛讞讜讚砖 讘讬讜诐 砖诇讜砖讬诐 讗讜 讘砖诇讜砖讬诐 讜讗讞讚. 讜讗讬讬讚讬 讚拽讘注讬 诇诪讬转谞讬 [讜诪转讜讱 砖专爪讛 诇砖谞讜转] 讗讞专 讻讱 "注讘讜专 砖谞讛", 转谞讗 谞诪讬 [砖谞讛 讙诐 讻谉] 讘诇砖讜谉 "注讬讘讜专 讞讜讚砖", 讗讘诇 讻讜讜谞转讜 讛讬转讛 诇讞讬砖讜讘 砖诇 注讬讘讜专 讛讞讜讚砖.


讜诪注讬专讬诐: 诇砖讬讟讛 讝讜, 讞讬砖讜讘 讞讜讚砖 鈥� 讗讬谉 [讻谉], 爪专讬讱 诇注砖讜转讜 讘讘讬转 讚讬谉, 讗讘诇 拽讬讚讜砖 讞讜讚砖 诇讛讜讚讬注 砖专讗砖 讞讜讚砖 讞诇 讘讬讜诐 讝讛, 讜诇讛讻专讬讝 注诇 讻讱 鈥� 诇讗 爪专讬讱 讻诇诇 讘讘讬转 讚讬谉, 诪谞讬 [讻砖讬讟转 诪讬 讛讬讗 诪砖谞讛 讝讜]? 鈥� 讻砖讬讟转 专' 讗诇讬注讝专 讛讬讗, 讚转谞讬讗 [砖讻谉 砖谞讬谞讜 讘讘专讬讬转讗], 专' 讗诇讬注讝专 讗讜诪专: 讘讬谉 砖拽讘注讜 讗转 专讗砖 讛讞讜讚砖 讘讝诪谞讜, 讘讬讜诐 砖诇讜砖讬诐, 讘讬谉 砖诇讗 讘讝诪谞讜 鈥� 讗讬谉 诪拽讚砖讬谉 讗讜转讜, 砖谞讗诪专: "讜拽讚砖转诐 讗转 砖谞转 讛讞诪砖讬诐 砖谞讛 讜拽专讗转诐 讚专讜专 讘讗专抓 诇讻诇 讬讜砖讘讬讛 讬讜讘诇 讛讬讗 转讛讬讛 诇讻诐" (讜讬拽专讗 讻讛, 讬), 讜讬砖 诇讚讬讬拽: 砖谞讬诐 讗转讛 诪拽讚砖, 讜讗讬 (讗讬谉) 讗转讛 诪拽讚砖 讞讚砖讬诐, 砖讛诐 诪转拽讚砖讬诐 诪注爪诪诐. 讜讗讜诇诐 讗诐 讬砖 爪讜专讱 讘讞讬砖讜讘, 砖讬谞讜讬 讛拽讘讬注讛 爪专讬讱 诇讛讬注砖讜转 讘讬讚讬 讚讬讬谞讬诐.


讘 砖谞讬谞讜 讘诪砖谞讛 砖专讘谉 砖诪注讜谉 讘谉 讙诪诇讬讗诇 讗讜诪专 砖注讬讘讜专 讛砖谞讛 谞注砖讛 讘砖诇讘讬诐 鈥� 讘砖诇砖讛, 讞诪讬砖讛 讜砖讘注讛 讚讬讬谞讬诐. 转谞讬讗 [砖谞讬谞讜 讘转讜住驻转讗]: 讻讬爪讚 讗诪专 专讘谉 砖诪注讜谉 讘谉 讙诪诇讬讗诇? 鈥� 讘砖诇砖讛 诪转讞讬诇讬谉 讗转 讛讚讬讜谉, 讜讘讞诪砖讛 谞讜砖讗讬谉 讜谞讜转谞讬谉, 讜讙讜诪专讬谉 讘砖讘注讛. 讻讬爪讚? 鈥� 讬讜砖讘讬诐 砖诇讜砖讛 讚讬讬谞讬诐 讜诪注讬讬谞讬诐 讗诐 讬砖 诪拽讜诐 诇讚讜谉 讘砖讗诇讛 讝讜, 讗诐 讗讞讚 诪讛诐 讗讜诪专 砖爪专讬讱 诇讬砖讘 讜诇讚讜谉 讘谞讜砖讗, 讜砖谞讬诐 讗讜诪专讬诐 砖诇讗 诇讬砖讘 鈥� 讛专讬 讘讟诇 讬讞讬讚 讘诪讬注讜讟讜, 讜讗讬谉 诪诪砖讬讻讬诐 讘谞讜砖讗 讝讛, 讜讗诐


砖谞讬诐 诪谉 讛讚讬讬谞讬诐 讗讜诪专讬诐 诇讬砖讘 讜诇讚讜谉, 讜讗讞讚 讗讜诪专 砖诇讗 诇讬砖讘 鈥� 讛专讬 诪转拽讘诇转 讛讛讞诇讟讛 诇讚讜谉, 讜诇砖诐 讻讱 诪讜住讬驻讬谉 注诇讬讛诐 注讜讚 砖谞讬诐, 讜讻诇 讛讞诪讬砖讛 谞讜砖讗讬谉 讜谞讜转谞讬谉 讘讚讘专 讗诐 爪专讬讻讛 讛砖谞讛 注讬讘讜专 讗讜 讗诐 讗讬谞讛 爪专讬讻讛. 讗诐 专拽 砖谞讬诐 诪讞诪讬砖讛 讗诇讛 讗讜诪专讬诐 爪专讬讻讛 讜砖诇砖讛 讗讜诪专讬诐 讗讬谞讛 爪专讬讻讛 鈥� 讘讟诇讜 砖谞讬诐 讘诪讬注讜讟谉 讜讗讬谉 诪注讘专讬诐. 砖诇砖讛 讗讜诪专讬诐 爪专讬讻讛 讜砖谞讬诐 讗讜诪专讬诐 讗讬谞讛 爪专讬讻讛 注讬讘讜专, 讻讬讜谉 砖讛讙讬注讜 诇讻讱 诪讜住讬驻讬谉 注诇讬讛诐 注讜讚 砖谞讬诐, 砖讗讬谉 讛诪谞讬谉 砖诇 讛诪讞诇讬讟讬诐 诇讘住讜祝 注诇 注讬讘讜专 讛砖谞讛 驻讞讜转 诪砖讘注讛.


讜砖讜讗诇讬诐: 讛谞讬 [讗讜转诐] 砖诇砖讛 讞诪砖讛 讜砖讘注讛 讻谞讙讚 诪讬 转讬拽谞讜 讞讻诪讬诐 讚讜讜拽讗 诪住驻专讬诐 讗诇讛 诇爪讜专讱 讛讚讬讜谉? 驻诇讬讙讬 [谞讞诇拽讜] 讘讛 讘注谞讬谉 讝讛 专' 讬爪讞拽 讘专 谞讞诪谞讬 讜讞讚 讚注讬诪讬讛 [讜讞讻诐 讗讞讚 砖讛讬讛 注诪讜], 讜诪谞讜 [讜诪讬讛讜 讞讻诐 讝讛]? 鈥� 专' 砖诪注讜谉 讘谉 驻讝讬. 讜讗诪专讬 诇讛 [讜讬砖 讗讜诪专讬诐] 砖讻讱 讛讬转讛 讛诪住讜专转: 砖讗诪专讜 讗转 讛讚讘专 专' 砖诪注讜谉 讘谉 驻讝讬 讜讞讚 讚注讬诪讬讛 [讜讞讻诐 讗讞讚 砖讛讬讛 注诪讜], 讜诪谞讜 [讜诪讬讛讜]? 鈥� 专' 讬爪讞拽 讘专 谞讞诪谞讬. 讞讚 [讗讞讚 诪讛诐] 讗诪专: 讻谞讙讚 讘专讻转 讻讛谞讬诐, 砖讘砖诇讜砖转 驻住讜拽讬讛 驻住讜拽 专讗砖讜谉 讛讜讗 讘谉 砖诇讜砖 诪讬诇讬诐, 砖谞讬 讘谉 讞诪砖, 讜砖诇讬砖讬 讘谉 砖讘注 诪讬诇讬诐. 讜讞讚 [讜讗讞讚 诪讛诐] 讗诪专: 砖诇砖讛 鈥� 讻谞讙讚 砖讜诪专讬 讛住祝 (讛谞讝讻专讬诐 讘诪诇讻讬诐 讘' 讻讛 讬讞), 讞诪砖讛 鈥� 讻谞讙讚 "诪专讜讗讬 驻谞讬 讛诪诇讱" (诪诇讻讬诐 讘' 讻讛, 讬讟), 砖讘注讛 鈥� 专讜讗讬 驻谞讬 讛诪诇讱 砖讛讜讙诇讜 讘讘诇讛 ("讜诪谉 讛注讬专 诇拽讞... 讜砖讘注讛 讗谞砖讬诐 诪专讜讗讬 驻谞讬 讛诪诇讱 讗砖专 谞诪爪讗讜 讘注讬专. 讜讬拽讞 讗讜转诐 谞讘讜讝专讗讚谉 专讘 讟讘讞讬诐 讜讬讜诇讱 讗讜转诐 讗诇 诪诇讱 讘讘诇 专讘诇转讛". 讬专诪讬讛 谞讘, 讻讛鈥撟涀�), 讜讻讬讜谉 砖诪住驻专讬诐 讗诇讛 砖诇讜砖讛 讞诪讬砖讛 讜砖讘注讛 讛诐 诪谞讬讬谞诐 砖诇 诪讬谞讜讬讬诐 讞砖讜讘讬诐 砖讜谞讬诐, 注砖讜 讻谉 讙诐 讘讘讬转 讛讚讬谉.


 讜讻谉 转谞讬 [砖谞讛] 专讘 讬讜住祝 讘讘专讬讬转讗 砖诪住专: 讛谞讬 [讗讜转诐] 砖诇砖讛 讜讞诪砖讛 讜砖讘注讛 讚讬讬谞讬诐 讛专讬讛诐, 砖诇砖讛 鈥� 讻谞讙讚 砖讜诪专讬 讛住祝, 讞诪砖讛 鈥� "诪专讜讗讬 驻谞讬 讛诪诇讱", 砖讘注讛 鈥� "专讜讗讬 驻谞讬 讛诪诇讱". 讗诪专 诇讬讛 [诇讜] 讗讘讬讬 诇专讘 讬讜住祝: 注讚 讛讗讬讚谞讗 诪讗讬 讟注诪讗 [注讻砖讬讜 诪讛 讟注诐] 诇讗 驻专讬砖 诇谉 诪专 讛讻讬 [驻讬专砖 诇谞讜 讗讚讜谞讬 讻讱], 讜诇讗 砖诪注谞讜 讛住讘专 讝讛 讗祝 砖诇诪讚谞讜 诪住讻转 住谞讛讚专讬谉 驻注诪讬诐 讗讞讚讜转? 讗诪专 诇讛讜 [诇讛诐] 诇砖讜讗诇讬诐: 诇讗 讛讜讛 讬讚注谞讗 讚爪专讬讻讬转讜 [讛讬讬转讬 讬讜讚注, 讬讚注转讬 砖讗转诐 谞讝拽拽讬诐 诇驻讬专讜砖 讝讛], 砖讞砖讘转讬 砖讗转诐 讬讜讚注讬诐 讗讜转讜, 诪讬 讘注讬转讜 诪谞讗讬 诪讬诇转讗 [讜讻讬 砖讗诇转诐 诪诪谞讬 讚讘专] 讜诇讗 讗诪专讬 诇讻讜 [讗诪专转讬 诇讻诐]? 讜诇讻谉 诇讗 讗诪专转讬 讗转 讝讗转 注讚 注转讛, 讻讗砖专 谞讝讚诪谉 诇讜诪专 讗转 讛讚讘专.


讙 诇注谞讬谉 砖诇 注讬讘讜专 讛砖谞讛 诪讘讬讗讬诐 注讜讚 诪拽讜专讜转 砖讜谞讬诐, 讜谞转谞讜 诇讛诐 住讬诪谉: 讝诪谉, 谞砖讬讗, 爪专讬讱, 讙讚讬. 转谞讜 专讘谞谉 [砖谞讜 讞讻诪讬诐] 讘讘专讬讬转讗: 讗讬谉 诪注讘专讬谉 讗转 讛砖谞讛 讗诇讗 讚

